**Jennifer Morrisonová** (angl. Jennifer Marie Morrison; \* 12. apríl 1979, Chicago, Illinois, USA) je americká herečka, modelka, režisérka a producentka známa z TV seriálov ako *Dr. House* (2004), *Ako som spoznal vašu mamu* (2005) alebo *Kde bolo, tam bolo* (2011-2018).

Detstvo a mladosť
-----------------

Jennifer sa narodila v roku 1979 v Chicagu. Má dvoch mladších súrodencov, sestru Juliu a brata Daniela. Pochádza z učiteľskej rodiny.

Navštevovala South Middle School a v roku 1997 zmaturovala na Prospect High School. V roku 2000 zmaturovala na Loyola University Chicago v odboroch divadlo a angličtina. Študovala v Steppenwolf Theatre Company, predtým než sa nasťahovala do Los Angeles.

Kariéra
-------

Svoju kariéru začala už v detstve. Začínala ako detská modelka, účinkovala v reklamách pre JC Penney, Montgomery Ward, či pre Rice Krispies and Mondos. Keď mala desať rokov, objavila sa na obálke časopisu Sports Illustrated for Kids s basketbalistom Michaelom Jordanom.

Vo filme sa prvý raz objavila v roku 1994, film *Križovatka*, kde hrala dcéru herca Richarda Gereho a herečky Sharon Stoneovej. Jej prvá väčšia úloha však prišla v roku 2000, vo filme *Urban Legends: Final Cut*. Zlom v kariére jej však priniesol seriál z lekárskeho prostredia *Dr. House* (2004). Jennifer stvárnila postavu menom Allison Cameron. Pracovala tiež na seriáloch ako napríklad *Dawsonov svet* (1998) alebo *Touched by an Angel* (1996).

Objavila sa aj po boku hercov Angeliny Jolie a Brada Pitta vo filme *Pán a Pani Smithovci*, z roku 2005. V rovnakom roku sa tiež snažila o rolu Lizzie z filmu *Láska z nebies*, ktorú neskôr získala Reese Witherspoonová.

V roku 2007 si zahrala po boku Roba Schneidera vo filme *Kung-fu frajer* a v roku 2009 si zahrala vo filme *Star Trek*, kde sa jej postava volala Winona Kirk. Pripojila sa tiež k nakrúcaniu seriálu *Ako som spoznal vašu mamu*, ktorý sa točil od roku 2005. Jennifer v ňom hrala priateľku hlavnej mužskej postavy v seriály - Teda Mosbyho.

V roku 2011 získala hlavnú úlohu v seriály *Kde bolo, tam bolo*, kde ju môžeme vidieť ako dcéru Snehulienky a Princa Krasoňa. Jennifer sa tiež podieľala aj ako producentka niektorých častí.

V roku 2017 režírovala svoj prvý film *Sun Dogs*.

Súkromný život
--------------

Od roku 2004 chodila s hercom Jessem Spencerom, s ktorým sa spoznala počas natáčania seriálu *Dr. House*. Spencer ju požiadal o roku, na Eiffelovej veži v roku 2006, no pár sa rozišiel v roku 2007. V roku 2009 začala chodiť s hercom z Prison break Amaurym Nolascom. Ich vzťah trval 3 roky. Od mája 2012 do augusta 2013 chodila s jej hereckým kolegom zo seriálu *Kde bolo, tam bolo*, Sebastianom Stanom.

Filmografia
-----------

* 1994 – Zázrak na 34. ulici
* 1994 – Touched by an Angel (TV seriál)
* 1994 – Križovatka
* 1998 – Any Day Now (TV seriál)
* 1998 – Dawsonov svet (TV seriál)
* 1999 – Ozveny mŕtvych
* 2000 – Urban Legends: Final Cut
* 2001 – Chronicle, The (TV seriál)
* 2001 – Zeros, The
* 2002 – 100 horúcich tigríc
* 2002 – Design
* 2002 – Random Years, The (TV seriál)
* 2002 – Veľký hráč (TV film)
* 2003 – Edge, The (TV film)
* 2003 – Skejterský záťah
* 2004 – Dr. House (TV seriál)
* 2004 – Hriešnice
* 2004 – Prežiť Vianoce
* 2005 – Ako som spoznal vašu mamu (TV seriál)
* 2005 – Mall Cop
* 2005 – Pán a pani Smithovci
* 2006 – Flourish
* 2007 – Kung-fu frajer
* 2007 – Princezná Diana: Pravda o jej smrti (TV film)
* 2009 – Star Trek
* 2009 – Super Hero Squad Show, The (TV seriál)
* 2009 – Šialený párik
* 2011 – Bojovník: Brat proti bratovi
* 2011 – Bringing Ashley Home (TV film)
* 2011 – Five (TV film)
* 2011 – Kde bolo, tam bolo (TV seriál)
* 2011 – Prodigal
* 2012 – Knife Fight
* 2012 – Stars in Shorts
* 2013 – Event 15
* 2013 – Once Upon a Time: The Price of Magic (TV film)
* 2013 – Some Girl(s)
* 2013 – Star Trek: Do temnoty
* 2016 – Albion: Rise of the Danann
* 2016 – List, The
* 2016 – The Darkness

Iné projekty
------------

Commons
* Spolupracuj na Commons Commons ponúka multimediálne súbory na tému **Jennifer Morrisonová**

Externé odkazy
--------------

* Jennifer Morrison v Česko-Slovenskej filmovej databáze
* Jennifer Morrison v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Jennifer Morrison na anglickej Wikipédii.*

Autoritné údaje: * BnF: 14208925t
* GND: 1212637380
* ISNI: 0000 0003 6633 5615
* LCCN: no2007018773
* VIAF: 231671916
* WorldCat: lccn-no2007018773